کلکتہ گزٹ

کلکتہ گزٹ  برطانوی ہندوستان کا تیسرا انگریزی ہفت روزہ اخبار تھا جو 4 مارچ 1784ء میں شروع ہوا۔ اس اخبار کے بانی ایڈیٹر  برطانوی ایسٹ انڈیا کمپنی کا ایک افسر   فرانسس گلیڈون تھےڈاکٹر عبد السلام خورشید، صحافت: پاکستان و ہند میں، مجلس ترقی ادب لاہور، نومبر 2016ء، ص 28نادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 12۔ کلکتہ گزٹ کی حیثیت نیم سرکاری تھی اور یہ ہر جمعرات کو شائع ہوتا تھا۔ کلکتہ گزٹ نے اپنے معاصر اخبارات کے مقابلے میں طویل عمر پائیمحمد افتخار کھوکھر، صحافت کی تاریخ، مقتدرہ قومی زبان اسلام آباد، 1995ء، ص 19  ۔ اس کی ایک خصوصیت یہ تھی کہ کلکتہ گزٹ کے ابتدائی نمبروں میں ایک کالم فارسی زبان کا بھی ہوتا تھا۔ اس کالم میں دربارِ معلیٰ کی خبروں کے علاوہ دہلی کی عام خبریں بھی شائع کی جاتی تھیں۔ 17 مئی 1799ء میں کے شمارے میں کلکتہ گزٹ نے ٹیپو سلطان کی شہادت اور سرنگاپٹم کی فتح کی خبر شائع کیمحمد افتخار کھوکھر، صحافت کی تاریخ، مقتدرہ قومی زبان اسلام آباد، 1995ء، ص 20 ۔ کلکتہ گزٹ نے 29 ستمبر 1818ء کو جیمز سلک بیکنگھم کے جاری کر دہ نئے انگریزی اخبار  کلکتہ جرنل کے حق میں اپنی اشاعت ہمیشہ کے لیے بند کر دی۔

 حوالہ جات 

زمرہ:بھارت کے کالعدم اخبارات
زمرہ:ہندوستان میں 1784ء کی تاسیسات
زمرہ:بھارت میں شائع ہونے والے انگریزی زبان کے اخبارات
زمرہ:کولکاتا میں شائع ہونے والے اخبارات
زمرہ:کولکاتا کی ثقافت
زمرہ:تاریخ کولکاتا
زمرہ:انگریزی اخبارات
زمرہ:کالعدم ہفت روزہ اخبار
زمرہ:برطانوی ہند میں 1784ء کی تاسیسات